Document ID: 31998R2559

ΚΑΝΟΝΙΣΜΟΣ (ΕΚ) αριθ. 2559/98 ΤΗΣ ΕΠΙΤΡΟΠΗΣ της 27ης Νοεμβρίου 1998 για τροποποίηση του κανονισμού (ΕΚ) αριθ. 3199/93 σχετικά με την αμοιβαία αναγνώριση των διαδικασιών για την πλήρη μετουσίωση της αλκοόλης με σκοπό την απαλλαγή από τους ειδικούς φόρους κατανάλωσης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 92/83/ΕΟΚ του Συμβουλίου, της 19ης Οκτωβρίου 1992, σχετικά με την εναρμόνιση των διαρθρώσεων των ειδικών φόρων κατανάλωσης που επιβάλλονται στην αλκοόλη και στα αλκοολούχα ποτά (1), και ιδίως το άρθρο 27 παράγραφος 4,
την οδηγία 92/12/ΕΟΚ του Συμβουλίου, της 25ης Φεβρουαρίου 1992, σχετικά με το γενικό καθεστώς, την κατοχή, την κυκλοφορία και τους ελέγχους των προϊόντων που υπόκεινται σε ειδικούς φόρους κατανάλωσης (2), όπως τροποποιήθηκε τελευταία από την οδηγία 96/99/ΕΚ (3), και ιδίως το άρθρο 24,
τον κανονισμό (ΕΚ) αριθ. 3199/93 της Επιτροπής, της 22ας Νοεμβρίου 1993, σχετικά με την αμοιβαία αναγνώριση των διαδικασιών για την πλήρη μετουσίωση της αλκοόλης με σκοπό την απαλλαγή από τους ειδικούς φόρους κατανάλωσης (4), όπως τροποποιήθηκε τελευταία από τον κανονισμό (ΕΚ) αριθ. 2546/95 (5),
τη γνώμη της επιτροπής για τους ειδικούς φόρους κατανάλωσης,
Εκτιμώντας:
ότι, σύμφωνα με το άρθρο 27 παράγραφος 1 στοιχείο α) της οδηγίας 92/83/ΕΟΚ, τα κράτη μέλη καλούνται να εξαιρέσουν από τον ειδικό φόρο κατανάλωσης αλκοόλη που έχει μετουσιωθεί πλήρως, σύμφωνα με τις απαιτήσεις κάθε κράτους μέλους, υπό τον όρο ότι οι εν λόγω απαιτήσεις έχουν κοινοποιηθεί δεόντος και έχουν εγκριθεί σύμφωνα με τους όρους που καθορίζονται στις παραγράφους 3 και 4 του εν λόγω άρθρου 7
ότι η Ιταλία έχει κοινοποιήσει μια προσαρμογή στις μετουσιωτικές ουσίες που επιτρέπονται από τον κανονισμό (ΕΚ) αριθ. 3199/93,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 3199/93 τροποποιείται ως εξής:
Η παράγραφος του παραρτήματος που αφορά την Ιταλία αντικαθίσταται από την ακόλουθη παράγραφο:
«Ιταλία:
Η προς μετουσίωση αιθυλική αλκοόλη πρέπει να περιέχει άνυδρη αιθυλική αλκοόλη όχι κατώτερη από 90 % κατ' όγκο. Ανά εκατόλιτρο ανύδρου αιθυλικής αλκοόλης προστίθενται:
- 125 γραμμάρια θειοφενίου (tiofene),
- 0,8 γραμμάρια βενζοϊκού δενατονίου,
- 3 γραμμάρια CI Reactive Red 24 υδατικό διάλυμα, σε ποσότητα 25 % κατά βάρος,
- 2 λίτρα μεθυλαιθυλοκετόνης.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στον Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Νοεμβρίου 1998.

Labels: 7
2
17
18